ai4bharat/Pralekha huggingface dataset:
राष्ट्रपति सचिवालय
राष्ट्रपति श्रीमती द्रौपदी मुर्मु ने डिजिटल इंडिया पुरस्कार - 2022 प्रदान किए
डिजिटल नवाचारों का प्रमुख उद्देश्य सामाजिक न्याय होना चाहिए : राष्ट्रपति मुर्मु
राष्ट्रपति श्रीमती द्रौपदी मुर्मू ने नई दिल्ली में आज  डिजिटल इंडिया पुरस्कारों के सातवां संस्करण के विजेताओं को पुरस्कार प्रदान किए।
इस अवसर पर अपने संबोधन में राष्ट्रपति मुर्मु ने कहा कि डिजिटल इंडिया पुरस्कार 2022 न केवल सरकारी संस्थाओं बल्कि स्टार्टअप्स को भी डिजिटल इंडिया के दृष्टिकोण को प्राप्त करने के लिए स्वीकार, प्रेरित और प्रोत्साहित करता है। उन्होंने कहा कि यह पुरस्कार भारत को एक डिजिटल रूप से सशक्त समाज में बदलने की दिशा में एक कदम हैं, जहां डिजिटल शासन प्रणाली के प्रभावी उपयोग से लोगों की क्षमता का पता चलता है। उन्होंने पुरस्कार विजेताओं को बधाई देते हुए कहा कि लोगों को लाभान्वित करने के लिए किए गए विविध प्रकार के नवाचारों - नागरिक सशक्तिकरण और डेटा साझाकरण मंच से लेकर व्यापार करने में आसानी को देखकर प्रसन्नता हुई है।
राष्ट्रपति ने कहा कि सामाजिक न्याय डिजिटल नवाचारों का प्रमुख उद्देश्य होना चाहिए। उन्होंने कहा कि भारत एक ज्ञान अर्थव्यवस्था के रूप में तभी विकसित होगा जब प्रौद्योगिकी के उपयोग के माध्यम से डिजिटल असमानता को काफी हद तक पाट दिया जाएगा। उन्होंने विश्वास व्यक्त किया कि भारत डिजिटल अंत्योदय की हमारी यात्रा में समाज के कमजोर और हाशिए पर रह रहे वर्गों को शामिल करने, आर्थिक, सामाजिक और सांस्कृतिक अधिकारों को मजबूत करने का सही उदाहरण प्रस्तुत कर रहा है।
राष्ट्रपति ने कहा कि भारत के डिजिटल परिवर्तन की कहानी नवाचार, कार्यान्वयन और समावेश की कहानी है। उन्होंने दुनिया को अधिक सुलभ और न्यायसंगत स्थान बनाने के लिए अभिनव समाधान खोजने के लिए सहयोगी मंच बनाने की आवश्यकता पर बल दिया।
राष्ट्रपति ने कहा कि भारतीय सूचना प्रौद्योगिकी कंपनियों ने दुनिया को भारतीय प्रतिभा के मूल्य का एहसास कराने में उल्लेखनीय काम किया है। उन्होंने कहा कि हमें प्रचलित नीतियों का लाभ उठाना चाहिए और नई मेड-इन-इंडिया तकनीकों का निर्माण करके देश को सॉफ्टवेयर और हार्डवेयर उत्पादों के लिए वैश्विक महाशक्ति के रूप में स्थापित करने के लिए ईकोसिस्टम को सक्षम बनाना चाहिए।
राष्ट्रपति ने कहा कि नया ज्ञान, अंतर्दृष्टि और इस प्रकार समाधान बनाने के लिए डेटा एक आधारशिला है और आवेदन के पूरे नए क्षेत्रों की ओर ले जाता है। हमें सरकारी डेटा के उपयोग को लोकतांत्रित बनाने पर ध्यान केंद्रित करना चाहिए ताकि उत्साही युवा इस प्रौद्योगिकी का उपयोग स्थानीयकृत डिजिटल समाधान बनाने के लिए कर सकें।
राष्ट्रपति ने सरकारी संस्थाओं द्वारा जमीनी स्तर पर और सार्वजनिक-निजी भागीदारी को बढ़ावा देने के लिए स्टार्टअप्स के सहयोग से की गई अभिनव पहलों को देखकर प्रसन्न व्यक्त की। उन्होंने कहा कि हमें सभी नागरिकों के जीवन को आसान बनाने के लिए अभिनव समाधान प्रस्तुत करने के लिए स्वयं के लिए चुनौती प्रस्तुत करनी होगी, चाहे वह न्यायपालिका हो, भूमि पंजीकरण हो, उर्वरक हो या सार्वजनिक वितरण प्रणाली हो।
राष्ट्रपति के अभिभाषण के लिए कृपया यहाँ पर क्लिक कीजिए
रक्षा मंत्रालय
भारतीय वायु सेना में राफेल का समावेशन
भारतीय वायु सेना  में पांच राफेल की पहली खेप के भारत में जुलाई, 2020 के आखिर तक पहुंचने की उम्मीद है। इन विमानों का 29, जुलाई को अंबाला के वायु सेना स्टेशन में समावेशन होगा जो मौसम के अध्यधीन है। उनके आगमन पर मीडिया कवरेज की कोई योजना नहीं बनाई गई है। अंतिम समावेशन समारोह अगस्त, 2020 के दूसरे पखवाड़े में आयोजित होगा जिसमें पूर्ण मीडिया कवरेज की योजना बनाई जाएगी।
भारतीय वायु सेना के एयरक्रू एवं ग्राउंड क्रू ने विमान के लिए व्यापक प्रशिक्षण लिया है जिसमें इसकी अति उन्नत अस्त्र प्रणाली शामिल है और अब वे पूरी तरह प्रचालनगत हैं। उनके आगमन के बाद, प्रयास विमानों को जल्द से जल्द क्रियाशील करने पर केंद्रित होगा।
प्रधानमंत्री कार्यालय
प्रधानमंत्री ने पोषक अनाज के बीजों की 150 से अधिक किस्मों को संरक्षित करने के लहरी बाई के प्रयासों की सराहना की
प्रधानमंत्री श्री नरेन्द्र मोदी ने मध्य प्रदेश के डिंडोरी की 27 वर्षीया जनजातीय महिला लहरी बाई के पोषक अनाज की ब्रांड एंबेसडर बनने की सराहना की है। उन्होंने पोषक अनाज के बीजों की 150 से अधिक किस्मों को संरक्षित किया है।
डीडी न्यूज के एक ट्वीट का जवाब देते हुए, प्रधानमंत्री ने ट्वीट किया;
“लहरी बाई पर गर्व है, जिन्होंने श्री अन्न के प्रति उल्लेखनीय उत्साह दिखाया है। उनके प्रयास कई अन्य लोगों को प्रेरित करेंगे।”
प्रधानमंत्री कार्यालय
पीएम किसान सम्मान निधि और कृषि से जुड़ी अन्य योजनाएं हमारे देश के करोड़ों किसानों को नई ताकत दे रही हैं: प्रधानमंत्री
प्रधानमंत्री श्री नरेन्द्र मोदी ने कहा है कि पीएम किसान सम्मान निधि और कृषि से जुड़ी अन्य योजनाएं हमारे देश के करोड़ों किसानों को नई ताकत दे रही हैं। उन्होंने किसानों की शक्ति को रेखांकित करते हुए कहा कि जब किसान सशक्त होंगे, तो देश समृद्ध होगा।
प्रधानमंत्री ने ट्वीट किया;
"हमारे किसान भाई-बहनों पर देश को गर्व है। ये जितना सशक्त होंगे, नया भारत भी उतना ही समृद्ध होगा। मुझे खुशी है कि पीएम किसान सम्मान निधि और कृषि से जुड़ी अन्य योजनाएं देश के करोड़ों किसानों को नई ताकत दे रही हैं।"
कृषि एवं किसान कल्याण मंत्रालय
एनसीडीसी ने खरीफ सत्र 2020-21 के दौरान राज्यों को एमएसपी प्रक्रिया के लिए सहायतार्थ पहली किस्त के तौर पर 19444 करोड़ रुपये की मंजूरी दी
केंद्रीय कृषि मंत्रालय के सर्वोच्च वित्तीय संगठन राष्ट्रीय सहकारी विकास निगम  ने छत्तीसगढ़,हरियाणा और तेलंगाना राज्यों को न्यूनतम समर्थन मूल्य  प्रक्रिया के अंतर्गत खरीफ सत्र में धान की खरीद के लिए 19444 करोड़ रुपये की पहली किस्त जारी करने को मंजूरी दी।
यह राशि इसलिए मंजूर की गई है ताकि राज्यों और राज्यों के मार्केटिंग महासंघों को अपने सहकारी संगठनों के जरिए समयबद्ध ढंग से धान की खरीद करने की प्रक्रिया में सहायता मिले। छत्तीसगढ़ के लिए सबसे अधिक यानी 9000 करोड़ रुपये मंजूर किए गए हैं। हरियाणा के लिए 5444 करोड़ रुपये और तेलंगाना के लिए 5500 करोड़ रुपये मंजूर किए गए हैं।
कोविड की महामारी के दौरान एनसीडीसी की ओर से पहले से उठा लिए गए इस कदम से इन तीनों रकज्यों के किसानों को बेहद जरूरी वित्तीय सहायता प्राप्त होगी देश में धान के कुल उत्पादन का 75 प्रतिशत उपजाते हैं । उचित समय पर उठाए गए इस कदम से राज्यों की एजेंसियां तत्काल खरीद प्रक्रिया को शुरू कर सकेंगी। इससे किसानों को सरकार द्वारा अधिसूचित न्यूनतम समर्थन मूल्य पर अपना उत्पाद बेचने में जरूरी सहायता मिलेगी।
एनसीडीसी के प्रबंध निदेशक, श्री संदीप नाइक ने कहा कि एनसीडीसी माननीय प्रधानमंत्री के आह्वान के अनुपालन में और ऐतिहासिक कृषि विधेयकों के प्रकाश में किसानों को उनके उत्पाद का अच्छे से अच्छा मूल्य दिलाने के लिए एमएसपी प्रक्रिया को पूरा करने के वास्ते अन्य राज्यों को भी सहायता देने के लिए तैयार है।.एमजी/एएम/एस/एसएस
(Visitor Counter : 273
रेल मंत्रालय
श्री अश्विनी वैष्णव ने मुंबई-अहमदाबाद हाई स्पीड रेल परियोजना पर संयुक्त समिति की 14वीं बैठक की सह-अध्यक्षता की
जापान के प्रधानमंत्री के विशेष सलाहकार डॉ. मोरी मसाफुमी ने जापानी पक्ष की ओर से बैठक की सह-अध्यक्षता की
बैठक में रेल मंत्री ने परियोजना को जल्द पूरा करने पर जोर दिया
रेल, संचार और इलेक्ट्रॉनिक्स एवं सूचना प्रौद्योगिकी मंत्री श्री अश्विनी वैष्णव ने आज मुंबई-अहमदाबाद हाई स्पीड रेल  परियोजना के निष्पादन से संबंधित सभी महत्वपूर्ण मुद्दों पर चर्चा करने और निर्णय लेने के लिए भारतीय पक्ष की 14वीं संयुक्त समिति की बैठक की सह-अध्यक्षता की। जापान के प्रधानमंत्री के विशेष सलाहकार डॉ. मोरी मसाफुमी ने जापानी पक्ष की ओर से बैठक की सह-अध्यक्षता की।
बैठक के दौरान परियोजना की प्रगति के संबंध में प्रस्तुतिकरण और वीडियो फिल्म दिखाई गई। इसके अलावा, परियोजना के आपसी समाधान और लक्षित कमीशनिंग के लिए वित्त पोषण, अनुबंध और निष्पादन से संबंधित मुद्दों पर चर्चा की गई।
भारत सरकार और जापान सरकार के बीच संयुक्त समिति की बैठक आपसी हितों और लाभों की परियोजनाओं को आगे बढ़ाने के लिए सर्वोच्च सलाहकार समिति है। जापानी सरकार एमएएचएसआर परियोजनाओं को आसान ऋण और तकनीकी व वित्तीय सहयोग के साथ वित्त पोषित करने के लिए प्रतिबद्ध है।
बैठक लाभदायक व उपयोगी रही और परियोजना के शीघ्र पूरा होने के लिए रणनीतिक मुद्दों को अंतिम रूप दिया गया। दोनों पक्षों ने परियोजना के समग्र हित में माननीय प्रधानमंत्री के दृष्टिकोण एक परियोजना-एक टीम पर काम करने पर सहमति व्यक्त की।
स्वास्थ्य एवं परिवार कल्याण मंत्रालय
राज्यों और केन्द्र शासित प्रदेशों के पास कोविड-19 टीके की उपलब्धता
राज्यों और केंद्र शासित प्रदेशों को 193.53 करोड़ से अधिक टीके प्रदान किये गए
राज्यों/केंद्र शासित प्रदेशों के पास अभी भी 11.36 करोड़ से अधिक अतिरिक्त और बिना इस्तेमाल हुई खुराकें मौजूद हैं
केंद्र सरकार देशभर में कोविड-19 टीकाकरण का दायरा विस्तृत करने और लोगों को टीके लगाने की गति को तेज करने के लिये प्रतिबद्ध है। राष्ट्रव्यापी कोविड 19 टीकाकरण अभियान 16 जनवरी,2021 को प्रांरभ हुआ था। कोविड-19 के टीके को सभी के लिए उपलब्ध कराने के लिए नया चरण 21 जून 2021 से शुरू किया गया था। टीकाकरण अभियान की रफ्तार को अधिक से अधिक टीके की उपलब्धता के जरिये बढ़ाया गया है। इसके तहत राज्यों और केंद्र शासित प्रदेशों को टीके की उपलब्धता के बारे में पूर्व सूचना प्रदान की जाती है, ताकि वे बेहतर योजना के साथ टीके लगाने का बंदोबस्त कर सकें और टीके की आपूर्ति श्रृंखला को दुरुस्त किया जा सके।
देशव्यापी टीकाकरण अभियान के हिस्से के रूप में केंद्र सरकार राज्यों और केंद्र शासित प्रदेशों को नि:शुल्क कोविड टीके प्रदान करके उन्हें पूर्ण सहयोग दे रही है। टीके की सर्व-उपलब्धता के नये चरण में, केंद्र सरकार टीका निर्माताओं से 75 प्रतिशत टीके खरीदकर राज्यों और केंद्र शासित प्रदेशों को नि:शुल्क प्रदान करेगी।
|
|
टीके की खुराकें
|
|

|
|
अब तक हुई आपूर्ति
|
|
1,93,53,58,865
|
|
शेष टीके
|
|
11,36,58,910
केंद्र सरकार द्वारा अब तक निःशुल्क और सीधे राज्य सरकार खरीद माध्यमों से टीके की लगभग 193.53 करोड़  खुराकें राज्यों और केंद्र शासित प्रदेशों को उपलब्ध कराई गई हैं। अभी राज्यों और केंद्र शासित प्रदेशों के पास कोविड-19 टीके की 11.36 करोड़  से अधिक अतिरिक्त और बिना इस्तेमाल हुई खुराकें उपलब्ध है, जिन्हें लगाया जाना है।
युवा कार्यक्रम एवं खेल मंत्रालय
डिज़्नी हॉटस्टार 12 अगस्त से फिट इंडिया क्विज़ 2022 के राष्ट्रीय स्तर की प्रतियोगिताओं का प्रसारण करेगा
फिट इंडिया क्विज़ के दूसरे संस्करण के राष्ट्रीय स्तर की प्रतियोगिताएं 12 अगस्त से लोकप्रिय ओटीटी प्लेटफॉर्म डिज्नी हॉटस्टार पर प्रसारित की जाएंगी। प्रतिस्पर्धाओं के कुल 13 एपिसोड होंगे, जिनका प्रसारण प्रत्येक शनिवार और रविवार को सुबह 8 बजे से किया जाएगा। इनकी मेजबानी एंकर तनय तिवारी और तान्या पुरोहित करेंगे।
राज्य स्तर की प्रतियोगिताओं में कुल 72 छात्रों  ने अपने संबंधित राज्यों/केंद्र शासित प्रदेशों से शीर्ष सम्मान हासिल किया। 36 विजेता स्कूलों में से प्रत्येक को 2.5 लाख रुपये का नकद पुरस्कार दिया गया। पिछले महीने मुंबई में माननीय केंद्रीय युवा मामले और खेल मंत्री श्री अनुराग सिंह ठाकुर ने 2 छात्रों की टीम को कुल 25,000 रुपये का पुरस्कार प्रदान दिया गया।
राष्ट्रीय स्तर के विजेता के लिए अब पुरस्कार राशि 25 लाख रुपये रखी गई है, जिसमें छात्रों को कुल 2.5 लाख रुपये मिलेंगे। प्रथम उपविजेता विद्यालय को 15 लाख रुपये और द्वितीय उपविजेता विद्यालय 10 लाख रुपये का पुरस्कार दिया जाएगा।
फिट इंडिया क्विज़ का दूसरा संस्करण भारतीय खेल प्राधिकरण के सहयोग से केंद्रीय युवा मामले और खेल मंत्रालय द्वारा आयोजित किया जा रहा है। क्विज़ में भारत के समृद्ध खेल इतिहास, फिटनेस और पोषण से संबंधित विषयों की एक विस्तृत श्रृंखला शामिल है।
क्विज़ का शुभारंभ पिछले साल 29 अगस्त को राष्ट्रीय खेल दिवस की पूर्व संध्या पर माननीय युवा कार्यक्रम और खेल मंत्री श्री अनुराग सिंह ठाकुर तथा युवा कार्यक्रम और खेल राज्य मंत्री श्री निसिथ प्रमाणिक की उपस्थिति में किया गया था। इस अवसर पर केंद्रीय शिक्षा, कौशल विकास और उद्यमिता मंत्री श्री धर्मेंद्र प्रधान भी उपस्थित थे।
राज्य/केंद्रशासित प्रदेश स्तर के लिए कुल 348 स्कूलों और 418 छात्रों का चयन किया गया था। इन छात्रों में 39 प्रतिशत छात्राएं थीं। चयनित स्कूलों ने दो छात्रों की एक टीम बनाई, जिन्होंने वेब राउंड की एक श्रृंखला के माध्यम से राज्य/केंद्र शासित प्रदेश चैंपियनशिप के लिए प्रतिस्पर्धा की। 36 राज्य/केंद्रशासित प्रदेशों में चैंपियन की पहचान के लिए कुल 120 राउंड आयोजित किए गए।
फिट इंडिया क्विज़ के पहले संस्करण की सफलता के बाद, दूसरे संस्करण को बड़े पैमाने पर लोगों की प्रतिक्रिया मिली। क्विज़ के दूसरे संस्करण में भारत के 702 जिलों के 16,702 स्कूलों के 61,981 छात्रों ने भाग लिया। जबकि फिट इंडिया क्विज़ के पहले संस्करण में 13,502 स्कूलों के कुल 36,299 छात्रों ने भाग लिया था। पहले संस्करण की तुलना में क्विज़ के दूसरे संस्करण में भाग लेने वाले छात्रों की संख्या में 70 प्रतिशत की वृद्धि हुई।
सूचना और प्रसारण मंत्रालय
हर शख्स एक अनकही कहानी है: #एमआईएफएफ मास्टरक्लास में प्रसून जोशी
शब्द और रूपक आपकी जड़ों से निकलते हैं
फिल्म निर्माण आसान हो, ताकि युवाओं के सपने साकार हों
'हजार बार यहां से जमाना गुजरा है, नई नई सी ही कुछ तेरी रह गुजर फिर भी।' यह कहानी अब से पहले एक हजार बार कही जा सकती थी, अब भी इसे अनोखे तरीके से हजार बार सुना जा सकता है, क्योंकि हर शख्स एक अनकही कहानी है, अधूरा सपना है, अलग-अलग अनुभवों का संकलन है। प्रसून जोशी ने कहा कि हर कोई अपने स्वरूप से हमेशा एक सुंदर कहानी कह सकता है।
जाने-माने कवि, लेखक, गीतकार, पटकथा लेखक और संचार विशेषज्ञ प्रसून जोशी ने कहा, "परम सत्य को समझना बहुत मुश्किल है, इसे अलग-अलग लोगों ने अलग-अलग जाना, समझा है। हर किसी में एक अद्वितीय और प्रामाणिक श्रेष्ठता होती है। आप हर जगह नहीं हो सकते हैं, इसलिए आपको अपने दृष्टिकोण से विषय को वास्तविक तरीके से देखना चाहिए। इससे कहानी दिलचस्प और आकर्षक बनेगी।"
जाने-माने कवि, लेखक, गीतकार, पटकथा लेखक और संचार विशेषज्ञ प्रसून जोशी आज 17वें मुंबई अंतर्राष्ट्रीय फिल्म महोत्सव  में 'द आर्ट ऑफ स्टोरीटेलिंग' विषय पर एक मास्टरक्लास को संबोधित कर रहे थे।
फिल्म 'तारे जमीं पर' का उदाहरण देते हुए सिनेप्रेमियों से बातचीत के दौरान प्रख्यात गीतकार श्री प्रसून जोशी ने कहा कि शब्द और रूपक हमेशा हमारी जड़ों से निकलते हैं। उन्होंने कहा कि, "किसी को अपनी जड़ों और वास्तविकता से खुद को अलग नहीं करना चाहिए क्योंकि उनका हमारी लेखन शैली पर बहुत गहरा प्रभाव रहता है और जड़ों से यह जुड़ाव हमें सुंदर शब्दों और रूपकों को अंदर से उभारने में मदद करता है।"
उन्होंने एक लेखक के लिए प्रत्यक्ष सत्य के महत्व के बारे में भी चर्चा की, जो एक कहानी की धारा को तय करता है। उन्होंने इस संदर्भ में फिल्म 'भाग मिल्खा भाग' के विषय पर अपने अनुभव का हवाला दिया।
फिल्म निर्माण पर एक प्रश्न का उत्तर देते हुए कहा श्री जोशी ने कहा कि, “फिल्म निर्माण आसान होना चाहिए, ताकि युवाओं के सपने और उनकी कहानियां जीवंत हो सकें। फिल्म निर्माण को साहस से नहीं, बल्कि प्रतिभा से संचालित किया जाना चाहिए।"
सत्र का संचालन वरिष्ठ पत्रकार, स्तंभकार और लेखक अनंत विजय ने किया।
प्रसून जोशी एक प्रसिद्ध कवि, लेखक, गीतकार, पटकथा लेखक और संचार विशेषज्ञ हैं, हिंदी सिनेमा में उनके काम ने उन्हें आलोचनात्मक और लोकप्रिय प्रशंसा दोनों दिलवाई है। ओगिल्वी एवं माथर और मैक्कैन एरिकसन सहित कई प्रमुख विज्ञापन एजेंसियों में अपने लंबे और विपुल करियर के माध्यम से उन्होंने सशक्त और व्यापक विज्ञापन अभियानों के जरिए कई राष्ट्रीय और अंतर्राष्ट्रीय कंपनियों के लिए सफल ब्रांड बनाए हैं। एक गीतकार के रूप में, श्री जोशी ने तारे ज़मीन पर  और चटगांव फ़िल्मों में काम किया है।
श्री प्रसून जोशी ने  में सर्वश्रेष्ठ गीत के लिए राष्ट्रीय फिल्म पुरस्कार जीता है। उन्हें भारत सरकार द्वारा पद्म श्री से भी सम्मानित किया जा चुका है।
वित्त मंत्रालय
आयकर विभाग ने मुंबई में कर धोखाधड़ी से जुड़े मामलों में कई ठिकानों पर छापेमारी की
आयकरविभाग मुंबई स्थित दो जानी-मानी फिल्म निर्माता कंपनियों, एक प्रसिद्धअभिनेत्री और दो टैलेंट मैनेजमेंट कंपनियों पर 3 मार्च, 2021 से छापेमारीऔर तलाशी अभियान चला रहा है। इन लोगों से जुड़े छापेमारी के यह अभियानमुंबई के अलावा पुणे, दिल्ली, और हैदराबाद में भी चलाए गए हैं। यह कंपनियांमोशन पिच्चर्स, वेब सीरीज, अभिनय निर्देशन और सेलिब्रिटी तथा अन्य केटैलेंट मैनेजमेंट इत्यादि व्यवसायों से सम्बद्ध हैं। इस छापेमारी अभियान केअंतर्गत विभिन्न स्थानों पर 28 परिसरों में जांच की जा रही है जिसमेंआवासीय एवं कार्यालय परिसर शामिल हैं।
तलाशी अभियानमें एक प्रसिद्ध फिल्म प्रोडक्शन हाउस द्वारा आय को छुपाने के साक्ष्य मिलेहैं, जो बॉक्स ऑफिस पर वास्तविक कलेक्शन की तुलना में बहुत कम है। कंपनीके अधिकारी लगभग 300 करोड़ रुपए की हेराफेरी के बारे में कुछ भी स्पष्टनहीं कर सके।
फिल्म निर्देशकों और शेयरधारकों के बीचवितरित शेयरों का मूल्य वास्तविक मूल्य से कम दिखाने और हेरा फेरी संबंधीसाक्ष्य मिले हैं जिससे लगभग 350 करोड़ रुपए की कर चोरी का आनुमान है। इससंबंध में आगे की जांच पड़ताल जारी है।
एक जानी-मानी अभिनेत्री द्वारा 5 करोड़ रुपए नकद प्राप्त करने के साक्ष्य मिले हैं। इस संबंध में भी आगे की जांच जारी है।
इसकेअलावा जाने-माने निर्माता निर्देशकों द्वारा फर्जी खर्चे दिखाए जाने की भीप्रमाण मिले हैं जिनसे लगभग ₹20 करोड़ रुपए की कर से जुड़ी गड़बड़ियों काअनुमान है। जानी मानी अभिनेत्री के मामले में भी ऐसे ही प्रमाण मिले हैं।
दोटैलेंट मैनेजमेंट कंपनियों के परिसरों में की गई छापेमारी के दौरान बड़ेपैमाने पर डिजिटल आंकड़ों को ज़ब्त किया गया है जिनमें ईमेल, व्हाट्सएप चैट, हार्ड डिस्क इत्यादि शामिल हैं, जिनकी जांच पड़ताल की जा रही है।
छापेमारीऔर तलाशी अभियान के दौरान 7 बैंक लॉकरों का भी पता चला है, जिन्हेंनियंत्रित स्थिति में रखा गया है। सभी परिसरों पर खोज और तलाशी अभियान जारीहै।
एमजी /एएम/ डीटी
(Visitor Counter : 195
युवा कार्यक्रम एवं खेल मंत्रालय
श्री अनुराग सिंह ठाकुर और जम्मू एवं कश्मीर के उपराज्यपाल ने गुलमर्ग में आयोजित खेलो इंडिया शीतकालीन खेल के तीसरे संस्करण की आधिकारिक तौर पर शुरुआत की घोषणा की; इस अवसर पर जम्मू एवं कश्मीर में 40 खेलो इंडिया केन्द्रों का शुभारंभ किया गया
युवा कार्यक्रम एवं खेल मंत्री श्री अनुराग सिंह ठाकुर ने शुक्रवार को गुलमर्ग में आयोजित खेलो इंडिया शीतकालीन खेल के तीसरे संस्करण की शुरुआत की घोषणा की। केन्द्रीय मंत्री के साथ जम्मू एवं कश्मीर के माननीय उपराज्यपाल श्री मनोज सिन्हा, अन्य गणमान्य लोग और युवा एथलीटों, प्रशिक्षकों एवं कर्मचारियों के दल शामिल हुए।
माननीय प्रधानमंत्री श्री नरेन्द्र मोदी द्वारा एथलीटों को प्रेरित करने के लिए एक विशेष संदेश भी भेजा गया। माननीय प्रधानमंत्री ने इस खेल में भाग लेने वाले एथलीटों, प्रशिक्षकों और अधिकारियों को अपनी शुभकामनाएं भेजीं।
उद्घाटन समारोह कई मायनों में रोमांचक रहा। शांति का संदेश देते हुए सफेद कबूतरों को हवा में छोड़ा गया, पारंपरिक नृत्य के साथ-साथ थिरकने को प्रेरित करने वाली लोकप्रिय शैली का प्रदर्शन किया गया और खेल की दृष्टि से घाटी में 40 खेलो इंडिया केन्द्रों का ई-लॉन्च भी उल्लेखनीय रहा।
श्री ठाकुर ने कहा, “उद्घाटन समारोह में सब कुछ था, लेकिन उपस्थित लोगों ने सबसे अधिक तालियां उस समय बजायीं जब हमने पूरे जम्मू एवं कश्मीर में 40 खेलो इंडिया केन्द्रों के शुभारंभ की घोषणा की।” उन्होंने कहा, “माननीय प्रधानमंत्री श्री नरेन्द्र मोदी के ‘खेलोगे, तो खिलोगे’ के संदेश को जम्मू एवं कश्मीर द्वारा सबसे बेहतर तरीके से जारी रखा गया है और पिछले तीन वर्षों में इस क्षेत्र ने जो योगदान दिया है, वह सराहनीय है।”
जम्मू एवं कश्मीर के खेल के इकोसिस्टम के निर्माण के लिए इस तरह की और पहल करने का वादा करते हुए, श्री ठाकुर ने कहा, “युवा कार्यक्रम एवं खेल मंत्रालय जम्मू एवं कश्मीर की आर्थिक रूप से सहायता करता रहेगा, सर्वश्रेष्ठ प्रशिक्षक आदि प्रदान करेगा। मुझे आपको यह बताते हुए खुशी हो रही है कि जल्द ही यहां शीतकालीन खेलों के लिए एक उत्कृष्टता केन्द्र खोला जाएगा।”
शीतकालीन खेल 14 फरवरी तक गुलमर्ग में होंगे और इसमें 29 राज्यों एवं केन्द्र-शासित प्रदेशों के 1500 से अधिक एथलीट हिस्सा ले रहे हैं। इसमें कुल 11 खेल स्पर्धाएं होंगी।
श्री मनोज सिन्हा ने कहा, “'खेलो इंडिया शीतकालीन खेल के तीसरे संस्करण के लिए पूरा देश एकजुट है। जब ये खेल होते हैं, तो इससे पूरे देश को घाटी के आतिथ्य, खेल और अद्भुत स्थलों का आनंद लेने का मौका मिलता है। मैं युवा कार्यक्रम एवं खेल मंत्रालय, भारतीय खेल प्राधिकरण, जम्मू एवं कश्मीर खेल परिषद तथा अन्य सभी हितधारकों को धन्यवाद देता हूं जिन्होंने हमें इन खेलों को एक फिर से गुलमर्ग में आयोजित करने का मौका देने में मदद की है।”
इस्पात मंत्रालय
राष्ट्रीय खनिज विकास निगम लिमिटेड  ने नवम्बर 2021 में अपना अब तक का सर्वश्रेष्ठ प्रदर्शन किया
राष्ट्रीय खनिज विकास निगम लिमिटेड , इस्पात मंत्रालय के तहत एक सार्वजनिक उद्यम है। इसने नवम्बर 2021 में 3.34 एमटी लौह अयस्क का उत्पादन किया है, जो इसकी स्थापना के बाद से किसी भी नवम्बर महीने में सर्वाधिक उत्पादन है। एनएमडीसी ने नवम्बर, 2021 महीने में 2.88 एमटी लौह अयस्क की बिक्री की है। वित्त वर्ष 2022 के पहले आठ महीनों के लिए नवम्बर 2021 तक संचयी उत्पादन और बिक्री के आंकड़े क्रमश: 24.37 एमटी और 24.96 एमटी रहे हैं, जो इस उद्यम के लिए किसी भी वर्ष में नवम्बर तक किया गया सबसे अच्छा प्रदर्शन है। कंपनी ने सीपीएलवाई की तुलना में उत्पादन में 36 प्रतिशत और बिक्री में 33 प्रतिशत बढ़ोतरी हासिल की है।
एनएमडीसी टीम को एक और प्रभावशाली प्रदर्शन करने पर बधाई देते हुए, एनएमडीसी के अध्यक्ष एवं प्रबंध निदेशक श्री सुमित देब ने कहा कि नवीनतम सकल घरेलू उत्पाद  के विकास आंकड़े अर्थव्यवस्था में मजबूती का संकेत देते हैं जो बहुत आश्वस्त करने वाले हैं, हालांकि एनएमडीसी अगले पांच वर्षों में अपना उत्पादन दोगुना करने के मार्ग पर पहले ही आगे बढ़ रहा है। हम सभी के लिए यह समय की मांग है कि इन पिछले दो वर्षों के दौरान हमने जो सबक सीखा है उसे सुनिश्चित करें और अपने आप को और अपने परिचालनों की बेहतर रूप से सुरक्षा करें।
संचार एवं सूचना प्रौद्योगिकी मंत्रालय
श्री अश्विनी वैष्णव ने अंतर्राष्ट्रीय योग दिवस  2022 के लिए संचार मंत्रालय के उलटी गिनती कार्यक्रम का नेतृत्व किया
लगभग 50,000 डाकघरों के ग्रामीण डाक सेवकों सहित 2 लाख से अधिक डाक कर्मचारी डिजिटल रूप से कार्यक्रम में शामिल हुए
डाक विभाग, संचार मंत्रालय ने अंतर्राष्ट्रीय योग दिवस  2022 के लिए 25 अप्रैल, 2022 को उलटी गिनती कार्यक्रम आयोजित किया। संचार मंत्री, श्री अश्विनी वैष्णव और संचार राज्य मंत्री श्री देवुसिंह चौहान  के साथ सचिव , सचिव  महानिदेशक,  ने इस कार्यक्रम में भाग लिया। मुख्य कार्यक्रम तालकटोरा स्टेडियम, नई दिल्ली में आयोजित किया गया था जहाँ संचार मंत्री डाक विभाग  और दूरसंचार विभाग  के लगभग 150 अधिकारियों के साथ मौजूद थे।
लगभग 50,000 डाकघरों के ग्रामीण डाक सेवकों सहित 2 लाख से अधिक डाक कर्मचारी मुख्य कार्यक्रम स्थल से डिजिटल रूप से जुड़े हुए थे। केवड़िया, गुजरात स्थित स्टैच्यू ऑफ यूनिटी, ओडिशा का कोणार्क सूर्य मंदिर, कश्मीर में श्रीनगर, का तैरता डाक घर, राजस्थान में चित्तौड़गढ़ का किला, विवेकानंद मेमोरियल रॉक, कन्याकुमारी , सांची  जैसे स्थानों के अखिल भारतीय डाक कर्मचारियों ने कार्यक्रम में भाग लिया। इस कार्यक्रम का भारत वीसी, एनआईसी, वेबकास्ट और यू ट्यूब लाइव के माध्यम से सीधा प्रसारण किया गया। एक-घंटे के योग कार्यक्रम का सुबह 7:30 से 8:30 बजे तक आयोजन किया गया।
संचार मंत्री, श्री अश्विनी वैष्णव ने अंतर्राष्ट्रीय योग दिवस 2022 के आगामी उत्सव की शुरुआत के रूप में उलटी गिनती कार्यक्रम की सराहना की। उन्होंने ऐसे योग आयोजनों के महत्व पर जोर दिया, जिन्होंने योग के बारे में जागरूकता पैदा करने और इसे हमारे जीवन का अभिन्न अंग बनाने का काम किया है। मंत्री ने आग्रह किया कि डाकियों और जीडीएस कर्मचारियों के लिए नियमित रूप से योग प्रशिक्षण आयोजित किया जाना चाहिए, ताकि उनका स्वास्थ्य बेहतर हो और वे डाक विभाग की बेहतरी के लिए काम कर सकें। साथ ही, अगले दो महीनों के दौरान डाकघरों का दौरा करने वाले सभी नागरिकों को योग और इसके लाभों के बारे में भी जागरूक किया जाना चाहिए।
संचार राज्य मंत्री, श्री देवुसिंह चौहान ने अपने संबोधन में न केवल अपने शरीर की बेहतरी के लिए, बल्कि मन और आत्मा के लिए योग के महत्व पर प्रकाश डाला। उन्होंने भारतीय संस्कृति को पुनर्जीवित करने और हमारी समृद्ध सांस्कृतिक विरासत में भारतीयों को गौरवान्वित करने का श्रेय प्रधानमंत्री को दिया।
#योगविदइंडियापोस्ट
कार्यक्रम:
अंतर्राष्ट्रीय योग दिवस  2022 के लिए ओडिशा में कोणार्क के सूर्य मंदिर में उलटी गिनती कार्यक्रम की धूम
स्टैच्यू ऑफ यूनिटी, गुजरात में अंतर्राष्ट्रीय योग दिवस  2022 के लिए उलटी गिनती कार्यक्रम की धूम
सांची, मध्य प्रदेश में अंतर्राष्ट्रीय योग दिवस  2022 के लिए उलटी गिनती कार्यक्रम की धूम
श्रीनगर के नेहरू पार्क में तैरते डाक घर में अंतर्राष्ट्रीय योग दिवस  2022 के लिए उलटी गिनती कार्यक्रम की धूम
राजस्थान के चित्तौड़गढ़ किले में अंतर्राष्ट्रीय योग दिवस  2022 के लिए उलटी गिनती कार्यक्रम की धूम